Compendi de la normativa relativa als drets de les persones amb Alzheimer i els seus familiars cuidadors, i de les prestacions i recursos dels quals poden beneficiar-se per protegir i garantir aquests drets.
Alguns dels àmbits tractats són la protecció jurídica, el treball, l'habitatge o l'accessibilitat universal.
Document que recull el manifest del 8è Congrés de la Gent Gran de Catalunya, celebrat l'octubre de 2019, així com les dues ponències que s'hi han elaborat i que recullen les qüestions principals que preocupen la gent gran del país.
En el marc del 8è Congrés Nacional de la Gent Gran que va tenir lloc a l'octubre de 2019, es presenten les dues ponències que són el resultat les aportacions de les persones grans d'arreu del territori que han reflexionat i debatut, a partir d'uns qüestionaris previs, sobre els dos temes proposats, amb l'objectiu de fer-los partícips i donar-los veu en temes que els afecten.
Estudi que presenta com diversos estats de la Unió Europea organitzen, estructuren i ofereixen atenció de llarga durada a les persones grans.
Analitza els diferents models d'arreu: el model nòrdic (Dinamarca i Finlàndia), el model centreeuropeu (Alemanya), el model liberal (Regne Unit), el model sud europeu (Grècia, Itàlia i Portugal) i el model de l'Europa de l'est (Hongria, Lituània i Polònia).
Les autores, professionals de la infermeria i investigadores, ofereixen informació fiable sobre la prevenció i promoció de la salut i orientacions per afrontar l'envelliment de la millor manera possible.
Obra coral que s'endinsa en els processos de l'envelliment i la resiliència com un factor crucial per al benestar psíquic.
Un dels factors de resiliència en la tercera edat és la capacitat de mantenir i refer l'entorn social, després dels anys i les vicissituds viscudes, evitant l'aïllament.
Altres recursos que beneficien els processos resilients són la creativitat i l'humor.
També s'aborda el fet de la pèrdua de memòria, com gestionar els records, així com les situacions de malaltia o dependència.
Publicació fruit del projecte "La soledat com a fenomen complex: cicle vital, pobresa, subjectivitat i cultura" elaborada a partir de les reflexions i opinions recollides en diferents grups de discussió.
Mostra el fenomen de la soledat no desitjada des de l'adolescència fins a la vellesa i planteja estratègies i propostes d'acció per a combatre-la.
Aquest llibre aborda el desafiament de l'envelliment a Europa i les oportunitats dels habitatges socials i l'aplicació de la tecnologia per a la millora de la qualitat de vida de la gent gran.
Es descriu el projecte HOST, emmarcat en l'Ambient Assisted Living Joint Programme de la European Commission que desenvolupa diferents productes TIC orientats a millorar l'autonomia i l'aïllament social, i el seu impacte a França, Itàlia i Regne Unit entre els anys 2011 i 2014.
L'envelliment de la població és un repte per a la solució arquitectònica d'espais que puguin adaptar-se a les necessitats sociosanitàries de la gent gran.
Es recullen les tendències actuals i de futur, i els models d'habitatge desenvolupats a Suècia, Alemanya, Anglaterra, Estats Units, Castella La-Manxa i País Basc.
També es fa referència als espais saludables en l'Alzheimer i sobre els beneficis de les TIC.
Document trilingüe català, castellà i anglès que contextualitza el procés d'envelliment i la situació de vulnerabilitat de la gent gran en relació a la pròpia voluntat i la capacitat jurídica.
Amb un seguit de recomanacions, promou la millora de la qualitat de vida i el respecte de la voluntat d'autonomia i de presa de decisió de la persona, així com la presa de decisió sobre la situació d'envelliment futura.
Dossier que analitza l'envelliment de la població als estats del benestar a partir d'una sèrie d'indicadors de la situació espanyola i europea.
Alhora inclou articles sobre la soledat en la vellesa i els canvis en l'atenció a la gent gran i una entrevista a Tine Rostgaard a la que explica en què consisteixen les polítiques de recapacitació a Dinamarca.
Anàlisi dels efectes de la soledat en les persones grans, incidint en el col·lectiu dones.
Aborda el concepte i els tipus de soledat i la relació dels factors sociodemogràfics i psicosocials.
També descriu els instruments més utilitzats per avaluar-la, així com les intervencions més eficaces per reduir-la.
El dia del seu desè aniversari, un nen anirà a visitar a l'àvia a la residència.
Malauradament, ella pateix la malaltia d'Alzheimer i no el reconeixerà ni li farà cap regal.
Fruit de l'amor que sent per ella, li escriu una història on explica qui és ell, quin és el seu món, qui és l'àvia, la relació que mantenen, així com les diverses vicissituds de la malaltia que ella pateix.
Vídeo que exposa la labor dels educadors i educadores socials en residències i centres de dia per a gent gran, en base a les necessitats emergents i la cura centrada en la persona.
Es divideix en tres apartats: activitats, competències i experiències, que reflecteixen els aspectes clau de l'exercici professional.
Guia per a l'atenció psicogeriàtrica, des de l'exploració clínica fins a l'assistència d'urgència, que proporciona els coneixements essencials per a l'atenció de les persones grans, posant l'èmfasi en l'àmbit de la salut mental.
Investigació etnogràfica que explora les representacions socials associades a la malaltia d'Alzheimer.
També pretén estudiar les pràctiques que els familiars i els cuidadors principals fan servir per a l'atenció de la persona malalta, analitzant com aquestes s'estructuren i articulen.
Adaptació dels capítols més innovadors de la tesi doctoral de l'autora.
Fa una revisió sobre la conceptualització de l'atenció centrada en la persona, els serveis d'atenció existents i els seus components, els instruments d'avaluació de serveis gerontològics, i reflexiona sobre alguns models d'atenció i la seva avaluació.
Anàlisi de la figura del cuidador familiar de malalts d'Alzheimer i altres demències, posant de rellevància les conseqüències que se'n deriven de l'assistència des del punt de vista personal, social, econòmic i laboral.
Es proposa millorar la seva qualitat de vida a partir de mesures adoptades per l'Administració pública i de la comprensió i el compromís de la societat.
Recull dels avenços de les TICs aplicades al servei de la discapacitat i de l'envelliment.
Els temes presentats pretenen fer reflexionar sobre les necessitats de participació social i d'autonomia, i corroborar que les noves tecnologies al servei de les persones milloren el nostre benestar i cobreixen les nostres necessitats bàsiques.
Recerca dirigida a identificar i analitzar els factors clau de la transformació del model tradicional de residència en el model organitzatiu d'atenció centrada en les persones, prenent com a model pilot la reconversió de la Fundació Casa Asil de Sant Andreu de Palomar, susceptible de ser desplegat en altres institucions.
Obra que aborda els determinants socials de la salut, és a dir, les circumstàncies en què les persones neixen, creixen, viuen, treballen i envelleixen.
Clarifica el rol del professional social en l'atenció de la salut, descriu la salut com a recurs i en el cicle vital, i reflexiona sobre com fer front a la malaltia des d'una perspectiva psicosocial.
Estudis científics evidencien les necessitats sexuals de les persones grans i demostren que l'activitat sexual contribueix a la salut i a la qualitat de vida.
Aquesta guia vol ser d'ajuda perquè institucions i professionals vetllin pels seus drets sexuals i reflexionin davant situacions de manca d'intimitat en centres residencials.
Aborda els diferents tipus de maltractament a les persones grans a l'àmbit familiar i institucional a partir de casos reals què mostren com se succeeixen aquestes situacions d'abús.
Majoritàriament es perpetuen a l'entorn familiar amb conseqüències destructives tant per la víctima com per l'agressor, i poden sorgir com a conseqüència de l'estrès, del desacord entre familiars, de la incompatibilitat i el ressentiment, etc.